**ODLUKA O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU U 2023. GODINI**

Odluka se donosi sukladno članku 21. stavku 6. Zakona o stambenoj štednji i državnom poticanju stambene štednje ("Narodne novine", br. 109/97., 117/97., 76/99., 10/01., 92/05., 21/10., 15/13., 139/13., 151/14. i 110/15.; u daljnjem tekstu: Zakon), kojim je propisano da Vlada Republike Hrvatske na prijedlog Ministarstva financija, propisuje Odlukom postotak državnih poticajnih sredstava (DPS) za stambenu štednju u sljedećoj kalendarskoj godini, odnosno za stambenu štednju prikupljenu u 2023. godini, a sukladno formuli iz članka 21. stavka 2. Zakona.

**Postotak državnih poticajnih sredstava** (DPS) izračunat je sukladno formuli iz članka 21. stavak 2. Zakona i**iznosi 0,3%**od iznosa raspoložive stambene štednje uplaćene u godini za koju se isplaćuju DPS, a najviše do iznosa od 5.000,00 kuna, odnosno 663,61 eura, raspoložive stambene štednje po stambenom štediši tijekom jedne kalendarske godine.

Pod raspoloživom stambenom štednjom podrazumijeva se iznos stambene štednje koju je stambeni štediša uplatio tijekom godine, nakon umanjenja za iznose naknada koju naplaćuje stambena štedionica.

**Maksimalan iznos DPS-a koji stambeni štediša može ostvariti temeljem stambene štednje prikupljene u 2023. godini iznosi 15,00 kuna, odnosno 1,99 eura.**

(%DPS 0,3% x 5.000,00 kuna raspoložive stambene štednje = 15,00 kuna)

(%DPS 0,3% x    663,61 eura raspoložive stambene štednje =     1,99 eura)

Iznos DPS-a za stambenu štednju prikupljenu u 2023. trebao bi se isplatiti stambenim štedišama iz državnog proračuna za 2024. godinu.

**Javno savjetovanje predviđeno je u skraćenom trajanju od 15 dana, odnosno od 6. do 20. prosinca 2022., a zbog potrebe donošenja predmetne Odluke do kraja 2022. te pravodobnog stupanja na snagu i osiguravanja njezine primjene. u 2023.**